**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2023 M. KOVO 31 D. SPRENDIMO NR. TS-102 „DĖL ROKIŠKIO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ PAKEITIMO**

**AIŠKINAMASIS RAŠTAS**

2023 m. gruodžio 21 d.

Projekto rengėjas – Regina Strumskienė, Teisės ir personalo skyriaus vedėja

Pranešėjas komitetų ir tarybos posėdžiuose – Algis Kazulėnas, Savivaldybės tarybos narys, Rokiškio rajono savivaldybės tarybos veiklos reglamento redakcinės komisijos pirmininkas

|  |  |  |
| --- | --- | --- |
| 1. | Sprendimo projekto tikslas ir uždaviniai | Pakeisti Rokiškio rajono savivaldybės tarybos veiklos reglamento (toliau – Reglamentas) 29.9 papunktį, 29.15 papunktį, 150.1 papunktį, 173 punktą, 211.1 papunktį, 211.3 papunktį, 232.6 papunktį, 253 punktą ir išdėstyti juos nauja redakcija.  Pripažinti netekusiu galios Reglamento 224 punktą.  Reglamentas keičiamas atsižvelgiant į Lietuvos Respublikos vietos savivaldos įstatymo pakeitimus, Lietuvos Respublikos viešojo sektoriaus atskaitomybės įstatymą.  Visi Reglamento pakeitimai ir papildymai aptarti Rokiškio rajono tarybos veiklos reglamento redakcinės komisijos posėdyje. Pakeitimams ir papildymams komisijoje pritarta. |
| 2. | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo Nr. I-533 20, 35, 67 ir 68 straipsnių pakeitimo įstatymo 1 straipsnis, Lietuvos Respublikos vietos savivaldos įstatymo Nr. I-533 6, 15, 18, 21, 25, 27, 29, 33, 34, 38, 39, 43, 55, 60 ir 68 straipsnių pakeitimo įstatymo 2, 3, 4, 5, 6 straipsniai, Lietuvos Respublikos viešojo sektoriaus atskaitomybės įstatymas.  Lietuvos Respublikos vietos savivaldos įstatymo Nr. I-533 20, 35, 67 ir 68 straipsnių pakeitimo įstatymo 1 ir 2 straipsniai įsigalioja nuo 2024 m. sausio 2 dienos.  Lietuvos Respublikos vietos savivaldos įstatymo Nr. I-533 6, 15, 18, 21, 25, 27, 29, 33, 34, 38, 39, 43, 55, 60 ir 68 straipsnių pakeitimo įstatymo 2, 3, 4, 5, 6 straipsniai įsigalioja nuo 2024 m. sausio 1 d. Atsižvelgiant į įstatymų nuostatas Sprendime yra nurodomas konkrečių straipsnių įsigaliojimo laikas. |
| 3. | Laukiami rezultatai | Bus įvykdytos Lietuvos Respublikos vietos savivaldos įstatymo nuostatos. |
| 4. | Lėšų poreikis ir šaltiniai | Savivaldybės biudžeto lėšos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatyme 8 straipsnio 1 dalyje numatytais veiksniais, todėl teisės aktas nevertintinas antikorupciniu pobūdžiu. |
| 6. | Kiti sprendimui priimti reikalingi pagrindimas, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Pridedama. |